চন্ডিকা হাতুরুসিংঘে আগে ছিলেন বাংলাদেশের কোচ। এখন তিনি শ্রীলঙ্কার কোচ হয়েছেন। ফলে শুক্রবার ত্রিদেশীয় সিরিজের ‘বাংলাদেশ বনাম শ্রীলঙ্কা’ ম্যাচের পরিবর্তে ‘বাংলাদেশ বনাম হাতুরু’ লড়াই নিয়ে চর্চা হওয়ার কথা ছিল বেশি। তার বদলে দেশের নামের বানান ভুল নিয়েই চর্চা হল বেশি। 
আজ, শুক্রবার ত্রিদেশীয় সিরিজে বাংলাদেশের সামনে শ্রীলঙ্কা। সেই ম্যাচের টিকিটেই কি না বাংলাদেশের বানান ভুল। টিকিটের গায়ে ইংরেজিতে বড় করে লেখা ‘বাংলাদেশ বনাম শ্রীলঙ্কা’। কিন্তু ইংরেজিতে ‘বাংলাদেশ’ বানানটাই ভুল! 

এই বিষয়ে অন্যান্য খবর

বর্ষীয়ান মাঠকর্মীকে শ্রদ্ধা, মাশরাফির মানবিক মুখ দেখল ক্রিকেটবিশ্ব


এই ভুলের জন্য বাংলাদেশ ক্রিকেট বোর্ড অবশ্য দুঃখপ্রকাশ করেছে। যাঁদের গাফিলতিতে এই ভুল হয়েছে, তাঁদের বিরুদ্ধে ব্যবস্থা নেওয়া হবে বলে জানানো হয়েছে বিসিবি-র তরফে। ভুল বানানে ‘বাংলাদেশ’ লেখা যে টিকিটগুলো বিক্রি হয়নি, সেগুলো প্রত্যাহার করে নিয়ে নতুন টিকিট ছাড়া হবে বলেও জানানো হয়েছে। 

ভুলে ভরা সেই টিকিট। 
টিকিটে ‘বাংলাদেশ’ বানান ভুল লেখা হলেও শ্রীলঙ্কা বানান কিন্তু ঠিকই আছে। টিকিটে দেশের নামের বানান ভুলের খবর ছড়িয়ে পড়ে সে দেশের সোশ্যাল নেটওয়ার্কিং সাইটে। প্রসঙ্গত, সিরিজে তৃতীয় দেশ হিসেবে রয়েছে জিম্বাবোয়ে।